"พลังงาน"ยอมเลื่อนเปลี่ยนสีน้ำมันไปอีก 3 เดือน
กรมธุรกิจพลังงาน ประกาศผ่อนผันข้อกำหนดการเปลี่ยนสีน้ำมันออกไปเป็นการชั่วคราวอีก 3 เดือน เหตุมีน้ำมันค้างในสต็อกมากอาจสร้างความสับสนให้ ปชช.&nbsp;&nbsp;&nbsp;&nbsp;&nbsp;&nbsp;&nbsp;&nbsp; นายพีระพล สาครินทร์ อธิบดีกรมธุรกิจพลังงาน กล่าวถึงกรณีที่กรมธุรกิจพลังงาน ได้ประกาศบังคับใช้การปรับปรุงโครงสร้างสีน้ำมัน ตั้งแต่วันที่ 1 กุมภาพันธ์ 2553 ที่ผ่านมา รวม 9 วัน พบว่า ผู้ค้าน้ำมันส่วนใหญ่ยังไม่สามารถเปลี่ยนสีน้ำมันให้ได้ตามที่กำหนด เนื่องจากในโรงกลั่นน้ำมัน คลังน้ำมัน และสถานีบริการน้ำมัน ยังคงมีสต๊อกน้ำมันเดิมค้างอยู่เป็นจำนวนมากในถังเก็บน้ำมัน ทำให้น้ำมันที่นำออกมาจำหน่ายมีสีผสมกันระหว่างน้ำมันเก่ากับน้ำมันใหม่ ซึ่งอาจเป็นการสร้างความสับสนให้กับประชาชนผู้ใช้น้ำมันได้&nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;ดังนั้น กรมธุรกิจพลังงาน จึงได้พิจารณาผ่อนผันข้อกำหนดการเปลี่ยนสีน้ำมันออกไปเป็นการชั่วคราว โดยน้ำมันเบนซิน 91 ผ่อนผันออกไปถึงเดือนเมษายน 2553 หลังจากนั้นให้เปลี่ยนจากสีแดงเป็นสีเหลือง , เบนซิน 95 ผ่อนผันออกไปถึงเดือนมีนาคม 2553 หลังจากนั้นให้เปลี่ยนจากสีแดงเป็นสีเหลือง และดีเซล บี5 ผ่อนผันออกไ
10 ก.พ. 2553

กรมธุรกิจพลังงาน ประกาศผ่อนผันข้อกำหนดการเปลี่ยนสีน้ำมันออกไปเป็นการชั่วคราวอีก 3 เดือน เหตุมีน้ำมันค้างในสต็อกมากอาจสร้างความสับสนให้ ปชช.         นายพีระพล สาครินทร์ อธิบดีกรมธุรกิจพลังงาน กล่าวถึงกรณีที่กรมธุรกิจพลังงาน ได้ประกาศบังคับใช้การปรับปรุงโครงสร้างสีน้ำมัน ตั้งแต่วันที่ 1 กุมภาพันธ์ 2553 ที่ผ่านมา รวม 9 วัน พบว่า ผู้ค้าน้ำมันส่วนใหญ่ยังไม่สามารถเปลี่ยนสีน้ำมันให้ได้ตามที่กำหนด เนื่องจากในโรงกลั่นน้ำมัน คลังน้ำมัน และสถานีบริการน้ำมัน ยังคงมีสต๊อกน้ำมันเดิมค้างอยู่เป็นจำนวนมากในถังเก็บน้ำมัน ทำให้น้ำมันที่นำออกมาจำหน่ายมีสีผสมกันระหว่างน้ำมันเก่ากับน้ำมันใหม่ ซึ่งอาจเป็นการสร้างความสับสนให้กับประชาชนผู้ใช้น้ำมันได้          ดังนั้น กรมธุรกิจพลังงาน จึงได้พิจารณาผ่อนผันข้อกำหนดการเปลี่ยนสีน้ำมันออกไปเป็นการชั่วคราว โดยน้ำมันเบนซิน 91 ผ่อนผันออกไปถึงเดือนเมษายน 2553 หลังจากนั้นให้เปลี่ยนจากสีแดงเป็นสีเหลือง , เบนซิน 95 ผ่อนผันออกไปถึงเดือนมีนาคม 2553 หลังจากนั้นให้เปลี่ยนจากสีแดงเป็นสีเหลือง และดีเซล บี5 ผ่อนผันออกไปถึงเดือนมีนาคม 2553 หลังจากนั้นให้เปลี่ยนจากสีเหลืองเป็นสีแดง          ทั้งนี้ ผลสำรวจข้อมูลครั้งล่าสุด พบว่า โรงกลั้นน้ำมันได้เร่งดำเนินการปรับสีน้ำมันแล้ว โดยมีน้ำมันใหม่ที่เปลี่ยนสีแล้วจำนวน 38 คลัง หรือ คิดเป็นสัดส่วนร้อยละ 61 ขณะที่น้ำมันเก่าที่ยังไม่เปลี่ยนสี มีจำนวน 24 คลัง หรือ คิดเป็นสัดส่วนร้อยละ 39 ซึ่งกรมธุรกิจพลังงานได้ขอความร่วมมือผู้ประกอบการโรงกลั่นน้ำมัน และคลังน้ำมันทั่วประเทศ ให้เร่งเปลี่ยนสีน้ำมัน เพื่อให้เป็นไปตามกำหนดโดยเร็ว          อธิบดีกรมธุรกิจพลังงาน กล่าวเพิ่มเติมถึงยอดการใช้เชื้อเพลิงและก๊าซธรรมชาติในเดือนมกราคม 2553 ที่ผ่านมา โดยพบว่า ในทุกภาคส่วน ซึ่งประกอบด้วย น้ำมัน เอ็นจีวี และแอลพีจี มีการใช้ลดลงอย่างเห็นได้ชัด เนื่องจากราคาน้ำมันเริ่มปรับตัวสูงขึ้น โดยล่าสุดราคาน้ำมันตลาดโลกเคลื่อนไหวในราคา 72 ดอลลาร์ต่อบาร์เรล ส่งผลให้ประชาชนมีการใช้น้ำมันลดลง